《古剑歌为快藏主赋》
明代·无愠

阴阳为炭天地垆，飞廉鼓鞁元气嘘。陶熔万物绝纤滓，神剑脱范成斯须。

想得当初运工处，号泣神天走魑魅。七佛传持直至今，铓锷荧荧转铦利。

文殊昔日用最亲，等闲持逼如来身。虎气腾光射牛斗，龙身跃水清埃尘。

柄杷何年落君手，当阳一击生铜吼。坐断乾坤建太平，突鬓蓬头敢追后。

作者简介：（?—1397）元明间僧。浙江临海人，字恕中，号空室，俗姓陈。初居径山，两坐浙东名刹。洪武中，日本国王慕名，奏请住持。太祖召之，以老病辞。有《山庵杂录》。